Palava sydän

Palava sydän on suomalaismuusikko Pave Maijasen soolouran kolmas, lokakuussa 1985 julkaistu studioalbumi. Maijasen edellisen albumin tapaan levy menestyi hyvin ja sitä on myyty yli 55 000 kappaletta ylittäen platinalevyrajan. Levy on sinällään poikkeuksellinen Maijasen soolouralla, sillä hän on itse säveltänyt kaikki levyn kappaleet.Saarela 2021, s. 254. Albumin tunnetuin kappale on espanjalaishenkinen ”Jano”, josta tuli suuri hittikappale.

Albumi julkaistiin Parlophone-levymerkillä LP-levynä mustalla vinyylillä sekä kuvavinyylillä, joka oli hyvin harvinaista Suomessa 1980-luvulla. Samoihin aikoihin julkaistiin myös levyn nimeä kantava videokasetti, joka sisältää 12 ulkomailla kuvattua musiikkivideoa Maijasen kappaleista. Albumi on julkaistu myös C-kasettina sekä CD-levynä. Vuonna 1999 albumista julkaistiin uusi, remasteroitu painos CD-levyllä.

 Taustaa ja tuotanto 
Maijasen edellisen levyn Maijanen (1984) jälkeen hän alkoi suunnittelemaan seuraavaa studioalbumia. Kevättalvella 1985 Maijasta olivat työllistäneet Dingo-yhtyeen albumin Kerjäläisten valtakunta äänitykset, tuotanto ja levyn viimeistely kansikuvineen. Dingon tuottaja ja yhtyeen soundia hionut Maijanen otti, kenties huomaamattaan, hieman dingomaisia vaikutteita tulevalle albumille.

Albumia promottiin jo toukokuussa, kun espanjalaishenkinen ”Jano” julkaistiin singlenä. Singlellä musisoi jo uusi kokoonpano, jossa soittivat edellisen levyn tapaan Pave laulussa ja komppikitarassa, Peter Lerche soolokitarassa, Paven serkku Masa Maijanen bassossa ja Miri Miettinen rummuissa. Uutena vahvistuksena kokooonpanoon tuli kosketinsoittaja Jukka Hakoköngäs ja vierailijoina musisoivat lyömäsoittaja Mongo Aaltonen sekä saksofonisti Jone Takamäki.Saarela 2021, s. 254. Yhtye sai albumin tapaan nimen Palava sydän.Saarela 2021, s. 251. Yhdessä yhtyeensä kanssa Pave kokoontui tiiviin keikkailukesän ja kappaleiden viimeistelyn jälkeen syksyllä 1986 studioon äänittämään materiaalia uudelle levylle.Saarela 2021, s. 253. Avustajina levyn teossa olivat jo edellisellä levyllä Maijasta äänittänyt T. T. Oksala sekä Jimi Sumén, joka yhdessä Paven ja Oksalan kanssa miksasi levyn.LP-levyn (062 1384701) takakannen ja sanaliitteen tiedot.

Levyn avaava ”Keskiyön aurinko” antaa hyvän maistiaisen levyn tunnelmasta, sillä kappaleella kuuluvat ”kasarimäiskeen turboahdetut ravikompit” ja skotlantilaisen Big Country -yhtyeen vaikutteet. Pave ihaili tuolloin yhtyettä ja pääsi muutaman vuoden päästä esiintymään heidän kanssa samoilla festareilla Tallinnassa. Hän on kertonut myöhemmin, että sanoituksen idea syntyi keväällä 1985, kun keikkamyyjä ilmoitti juhannuksen keikkapaikan olevan Posiolla Etelä-Lapissa. Maijanen oli ajatellut pääsevänsä näkemään keskiyön auringon ja päätti kirjoittaa haavekuvasta tekstin. Syksyllä levynjulkaisukiertueen yhteydessä Pave esitti kappaleen Kamoon – kielet poikki -tv-ohjelmassa. Muita levyn kappaleita ovat hiteiksi nousseet ”Jano” ja ”Joki ja meri”, albumille ja taustayhtyeelle nimen antanut ”Palava sydän” sekä ”Kultaa ja hopeaa”, jonka Pave on sanonut olevan suosikkikappaleitaan albumilta Tom Petty -vaikutteineen.Saarela 2021, s. 271. Levyn päättää hyvin lyyrinen pianoballadi ”Yhtenä yönä”, joka kuultiin ensimmäistä kertaa näyttelijä Pirkka-Pekka Peteliuksen esittämänä sketsisarjassa Mutapainin ystävät maaliskuussa 1985. Kappaleessa ei kuulla muita soittimia kuin Paven laulu ja hänen soittama piano, jotka äänitettiin ensimmäisellä otolla. Maijanen sävelsi edellämainittuun sketsisarjaan monta kirjailija Jukka Vienon tekstiä, joista ”Yhtenä yönä” muodostui hänen suosikikseen. Petelius itse ei halunnut kappaletta levyttää, joten Pave päätti itse laulaa sen omalle soololevylleen.Saarela 2021, s. 255.

 Vastaanotto ja arvioita 
Albumi ja samanniminen, 12 musiikkivideota sisältävä videotallenne, julkaistiin lokakuun lopussa 1985. Pave lähti yhdessä Palavan sydän -taustayhtyeensä kanssa kahden kuukauden mittaiselle levynjulkaisukiertueelle, joka kattoi yli 30 keikkaa. Levysessioiden päättyessä kitaristi Peter Lerche erosi yhtyeestä ja hänen tilalleen tuli Paven kanssa Mistakes-yhtyeessä soittanut Jyrki ”Muta” Manninen.Saarela 2021, s. 259. Manninen esiintyi kitaristina marraskuun Hittimittari-televisio-ohjelmassa, jossa levyltä lohkaistu single ”Joki ja meri” voitti ohjelman ylivoimaisesti. Syystalvella levy nousi albumilistan neljänneksi ja oli joulukuun 1985 myydyin kotimainen albumi, jonka edelle menivät vain saksalaisten laulaja Sandran ja synthpop-yhtye Modern Talkingin albumit sekä brittilaulaja Sade. Helmikuussa 1986 levyn myynti ylitti jo silloisen timanttilevyrajan (50 000 kpl).Saarela 2021, s. 261. 

Maijasen elämäkerran kirjoittanut Tommi Saarela on kuvaillut levyn olevan äänimaisemaltaan kaiuissa kylpevä ja ehdottomasti Maijasen soolouran ehein. Saarelan mukaan Paven muiden levyjen ”tyypillinen pirstaleisuus ja lajien runsaus ovat poissa”. Tilalle on hänen mielestään tullut kompakti taustayhtye sekä kappaleiden laatu, josta ”huomaa, että ne ovat syntyneet yhdessä rysäyksessä, toistensa seurassa ja seuraan”.

 Kappaleet 
Kaikki sävellykset ja sanoitukset Pave Maijanen salanimellä Maija Paavonen, ellei toisin mainita. Kaikki sovitukset Pave Maijanen.

 A-puoli






 B-puoli




 Maijanen, Pave: Palava sydän -vinyylialbumin takakansi, sanaliite ja sisäpussi, Parlophone / 062 1384701, 1985.

 Tekijät 
 Muusikot 
Pave Maijanen – laulu, komppikitara (paitsi ”Yhtenä yönä”), piano (”Yhtenä yönä”)
Jone Takamäki – saksofoni (3–6)
Jukka Hakoköngäs – kosketinsoittimet (paitsi 7, 10)
Peter Lerche – soolokitara
Masa Maijanen – bassokitara (paitsi ”Yhtenä yönä”)
Miri Miettinen – rummut (paitsi ”Yhtenä yönä”)
Mongo Aaltonen – lyömäsoittimet (”Ota yö pois”)Maijanen, Pave: Kaikki nämä vuodet 1969–2010 -kokoelman liite, s. 18–19., Parlophone / 50999 648871 2 8, 2010.

 Tuotanto 
T. T. Oksala ja Pave Maijanen – tuotanto
Finnvox-studiot / T. T. Oksala – äänitys
Finnvox-studiot / T. T. Oksala, Jimi Sumén ja Pave Maijanen – miksaus
Finnvox-studiot / Mika Jussila – kaiverrus
JÆ – maalaukset
Gogh/Riipinen – valokuvat

 Lähteet 


 Viitteet 

 Aiheesta muualla 
”Jano” vuoden 1993 live-esiintymisenä

Luokka:Vuoden 1985 albumit
Luokka:Pave Maijasen albumit
Luokka:Pave Maijasen tuottamat albumit
Luokka:T. T. Oksalan tuottamat albumit